[Video] ‘Sokkerskilpad’ ŉ internetsensasie‘n Skermskoot uit die video. ŉ Video van ŉ skilpad wat soos ŉ ware sokkerster met ŉ bal speel, is al meer as 45 miljoen keer op Facebook gekyk. In die video kan gesien word hoe die skilpad, Bubba, so vinnig as wat sy skilpadbeentjies hom kan dra agter die bal “aanhardloop” en dit met sy kop heen en weer oor die kombuisvloer stamp. Paul Milham, Bubba se eienaar wat in Aylesbury in Brittanje woon, het aan BBC News vertel dat die bal toevallig op die vloer gelê het toe die gesin Bubba oudergewoonte uitgelaat het om rond te beweeg en ŉ bietjie oefening te kry. “Hy het die bal opgemerk en reguit daarop afgepyl, wat vir ons skreeusnaaks was. Toe dink ek ek sal hom afneem en sommer vir die pret op Twitter deel,” het Milham gesê. Unilad het Milham se video op sy Facebook-blad gedeel waar dit binne ŉ week 45 miljoen keer gekyk is, 711 000 keer gedeel is en 155 000 kommentare ontlok het. Tortoise Plays With Ball Like Dog "My pet tortoise thinks he's a dog" ????????via Newsflare Posted by UNILAD on Thursday, March 23, 2017